לוחמי משמר הגבול הביאו אתמול למעצר "על חם" של חשוד בהצתת חורש טבעי בבית היערן שברכס הכרמל.
היערכות כוחות מיוחדים של משמר הגבול ומחוז חוף של משטרת משטרת ישראל בשבועות האחרונים למניעה ולסיכול הצתות בגזרת הכרמל, הביאה אתמול לפעילות של כוחות רבים תוך כיסוי טכנולוגי מתקדם של שטחי החורש בגזרה. במסגרת הפעילות הממושכת של הכוחות נעצר אתמול חשוד שככל הנראה הגיע לאזור בית היערן שבכרמל והחל על פי החשד להצית את החורש במקום.
כשזיהו הכוחות את החשוד, הוא החל להימלט ברכבו כשהכוחות דולקים אחריו עד למעצרו. כמו כן למקום הוזעקו כוחות כיבוי אש לטיפול בשריפה. בחיפוש שביצעו הכוחות אותרו ממצאים אשר על פי החשד שימשו אותו בהצתת החורש.
החשוד, אליו מיוחסות הצתות נוספות אותן על פי החשד ביצע בעבר הוא תושב המועצה המקומית עספיא בשנות ה- 40 לחייו. הוא הועבר לחקירה בתחנת חיפה והיום הוארך מעצרו בבית משפט השלום בחיפה עד יום שישי.
בתוך כך, היום פרצה שריפה גדולה סמוך לשכונת גופנא בדולב. סוכנות TPS דיווחה כי 12 מפחות פונו מבתיהן. לא דווח האם השריפה פרצה כתוצאה מהצתה של ערבים כפי שקרה בעבר מספר פעמים באזור, או כתוצאה מגורם אחר. כבאים ותושבים נאבקו בלהבות והשיגו שליטה על השריפה.